মুখ্যমন্ত্রীর সফর, আলিপুরদুয়ার প্যারেড গ্রাউন্ড পরিদর্শনে প্রশাসনিক কর্তারা

অজয় সাহ, আলিপুরদুয়ার: প্রশাসনিক বৈঠকে (Administrative meeting) আলিপুরদুয়ারে (Alipurduar) আসছেন মুখ্যমন্ত্রী মমতা বন্দ্যোপাধ্যায়। মুখ্যমন্ত্রীর (CM) সফরকে ঘিরে আঁটোসাঁটো নিরাপত্তা (Security)।

মুখ্যমন্ত্রীর (Mamata Banerjee) প্রশাসনিক বৈঠককে কেন্দ্র করে আলিপুরদুয়ার প্যারেড গ্রাউন্ড পরিদর্শন করলেন পুলিশ আধিকারিক ও সিএম সিকিউরিটি। পরিদর্শনে আসেন আলিপুরদুয়ারের জেলা পুলিশ সুপার ওয়াই রঘুবংশী।

আরও পড়ুন: মাঘের শুরুতে ফের বৃষ্টির পূর্বাভাস! কেমন থাকবে রাজ্যের আবহাওয়া?

জানা, গেছে আগামী ২১ জানুয়ারি তিন দিনের জেলা সফরে আলিপুরদুয়ারে আসছেন রাজ্যের মুখ্যমন্ত্রী মমতা বন্দ্যোপাধ্যায়। সেদিন মালঙ্গি ফরেস্ট গেস্ট হাউসে রাত্রিবাস করবেন মমতা বন্দ্যোপাধ্যায়।

পরের দিন ২২ জানুয়ারি আলিপুরদুয়ার প্যারেড গ্রাউন্ডে আলিপুরদুয়ার কোচবিহার এবং জলপাইগুড়ি এই তিন জেলার প্রশাসনিক আধিকারিকদের নিয়ে বৈঠক করবেন মুখ্যমন্ত্রী। সেই ঘটনায় আলিপুরদুয়ার প্যারেড গ্রাউন্ডে জেলা প্রশাসনিক সভার স্থান পরিদর্শন করলেন পুলিশের আধিকারিকরা।

এদিন জেলা পুলিশ সুপারের সঙ্গে পরিদর্শনে উপস্থিত ছিলেন অতিরিক্ত জেলা শাসক নৃপেন্দ্র সিং, অতিরিক্ত জেলা পুলিশ সুপার আসিম খান, মহকুমা পুলিশ আধিকারিক শ্রীনিবাস এমপি, মহকুমা শাসক দেবব্রত রায় এবং মুখ্যমন্ত্রীর নিরাপত্তাকর্মীরা।